proxectonos/corpus_dominio_legal_administrativo_tmp huggingface dataset:
11/10/2017 | Administración LocalMunicipal
Culleredo
Secretaría Xeral
Delegación competencia para celebración de matrimonio civil entre T. T. R. e J. M. P. I o día 06.10.2017, ás 18:45 horas

Por resolución ditada en data 03/10/2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Jaime Luis Giovanni Avinent Inchaurrandieta, para a celebración do matrimonio civil entre T. ERMINIO MARTINEZ DE ALBORNOZ PASCUCCI e CLAUDIO RUBEN DOROTHY MARGARET VALDEMORO HIJOSA o vindeiro venres, día 6 de outubro de 2017, ás 18:45 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 5 de outubro de 2017 O alcalde Julio Sacristán de Diego
11/10/2017 | Administración LocalMunicipal
Coristanco
Aprobación dos padróns de subministro de auga potable do 2.º trimestre de 2015

ANUNCIO Padrón de subministro de auga potable 2.º trimestre 2015 A Alcaldía-Presidencia deste Concello, por resolución de data 02 de outubro de 2017, acordou aprobar o padrón de contribuintes da taxa polo subministro de auga potable, correspondente ao segundo trimestre de 2015. De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición anta a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 16 de outubro ao 16 de xaneiro de 2018. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 2 de outubro de 2017. O alcalde en funcións Modesto Juan Maiztegi Terriza
11/10/2017 | Administración LocalMunicipal
Fene
Servizos Económicos e Tributarios
Anuncio aprobación definitiva modificación Anexo I das Bases de execución do orzamento

Tendo quedado definitivamente aprobado polo Pleno deste Concello o expediente de modificación do anexo I das bases de execución do orzamento prorrogado do 2015, relativo á relación de subvencións nominativas para o exercizo 2017, por acordo adoptado en sesión ordinaria celebrada o día 7 de setembro de 2017 e polo transcurso do prazo de 15 días de exposición ó público; en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o ANEXO I do orzamento do 2015, prorrogado ao 2017, trala entrada en vigor do devandito expediente queda do seguinte xeito: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses. Fene, 6 de outubro de 2017 O alcalde, Juventino J. Trigo Rey
11/10/2017 | Administración LocalMunicipal
Teo
Anuncio de licitación da obra de afdo. e acond. de viario municipal de Vilar de Arriba a Bascuas (Plan único de concellos POS+2017)

ANUNCIO DE LICITACIÓN En data 6 de outubro de 2017 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, cun único criterio de valoración (factor prezo), da obra denominada “AFIRMADO E ACONDICIONAMENTO DE VIARIO MUNICIPAL DE VILAR DE ARRIBA A BASCUAS”, Expediente núm. O-8/17, incluída no Plan Provincial de cooperación ás obras e servizos de competencia municipal (Plan Único de Concellos POS+2017) e de acordo co seguinte cadro de características: 1.–Entidade adxudicadora: Concello de Teo.2.–Obxecto do contrato: AFIRMADO E ACONDICIONAMENTO DO VIARIO MUNICIPAL DE VILAR DE ARRIBA A BASCUAS.3.–Expediente: O-8/17.4.–Tramitación e procedemento de adxudicación: tramitación ordinaria e procedemento aberto, cún único criterio de valoración (factor prezo). 5.–Orzamento: 79.547,26 € € máis 16.704,92 € de IVE (96.252,18 €) 6.–Valor estimado do contrato: 79.547,26 €. 7.–Clasificación: non se esixe. Clasificación a efectos de acreditación da solvencia: grupo G, subgrupo 4 e 5, categoría 1.8.–Garantía provisional: non se esixe.9.–Garantía definitiva: 5% do importe de adxudicación do contrato (IVE excluído) 10.–Importe máximo dos gastos de publicidade de licitación a conta do contratista: 600,00 €. 11.–Prazo de execución: 2 (dous) meses.12.–Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o perfil do contratante (www.teo. gal). 13.–Presentación de proposicións: no Rexistro do Concello, durante o prazo de 26 días naturais, contados desde o seguinte ao da publicación do anuncio no Boletín Oficial da Provincia ou no perfil do contratante. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 6 de outubro de 2017. O alcalde, Rafael C. Sisto Edreira
11/10/2017 | Administración LocalMunicipal
Santiago de Compostela
Servizo de Contratación
Execución das obras do proxecto “Mellora e rehabilitación dos pavimentos nos viais das parroquias de Sabugueira, Figueiras e Marrozos”. do Plan Complementario POS 2016

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: execución das obras do proxecto “Mellora e rehabilitación dos pavimentos nos viais das parroquias de Sabugueira, Figueiras e Marrozos”. do Plan Complementario POS 2016. REFERENCIA DO EXPEDIENTE: CON/43/2017. TIPO DE LICITACIÓN: 175.433,13 euros. PRAZO DE EXECUCIÓN: establécese un prazo de execución de 4 MESES. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 26 dias naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. Para acreditación de solvencia: grupo G, subgrupo 6, categoría 1. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: único criterio: mellor oferta económica. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 04 de outubro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez
11/10/2017 | Administración LocalMunicipal
Ordes
Convocatoria licitación subministración, instalación, xestión e explotación do servizo denominado mini puntos limpos no municipio de Ordes

Datos xerais e datos para a obtención da información: a) Organismo: Concello de Ordes. b) Dependencia que tramita o expediente: Secretaría, nº 06/C/17. c) Obtención de documentación e información: a. Entidade: Concello de Ordes. b. Domicilio: rúa Alfonso Senra, 108. c. Localidade e código postal: Ordes.15680. d. Teléfono: 981680002. e. Telefax: 981682221. f. Correo electrónico: correo@ordes. gal. g. Data límite de obtención de documentos e información: ata as 14.00 horas do día no que remate o prazo de presentación de proposicións. h. Perfil do contratante: http://concello.ordes. gal/perfil-do-contratante.2.º.– obxecto do contrato: subministración, instalación, xestión e explotación do servizo denominado mini puntos limpos no municipio de Ordes. a) Canon (importe mínimo): 250,00 €/ano. b) Duración: catro anos a contar a partires da data de formalización do correspondente contrato, podendo prorrogarse anualmente até un máximo de seis anos (prórrogas incluídas). c) Garantía provisional: non se esixe. d) Garantía definitiva: 1.925,30 €. e) CPV (Referencia de nomenclatura): 90500000-2. a) Tramitación: ordinaria. b) Procedemento: aberto. c) Criterios de adxudicación (avaliables automaticamente): Número de puntos limpos a instalar por encima dos sinalados como mínimos nos pregos de prescricións técnicas. Canon a satisfacer anualmente. Cesión ou non dos mini puntos limpos ao concello de Ordes ao termo do contrato. a) Data límite de presentación: dentro do prazo dos 15 días naturais, contados dende o seguinte ao da publicación do último anuncio no BOP ou DOG. b) Documentación a presentar: a indicada na cláusula 12 (Proposicións. Documentación) do prego de cláusulas administrativas particulares. c) Lugar de presentación: 1.–Rexistro Xeral do Concello de Ordes (rúa Alfonso Senra, 108, 15680, Ordes). 2.–Oficina de Correos: Comunicación do envío por medio de oficina de Correos. Domicilio da entidade contratante: rúa Alfonso Senra, 108, 15680, Ordes. N.º de FAX da entidade contratante: 981682221. Correo electrónico da entidade contratante: correo@ordes. gal a) Clasificación: non se esixe. b) Solvencia económica e financeira e solvencia técnica ou profesional: Non se esixe.6.º.–Apertura de ofertas: publicarase no perfil de contratante.7.º.–Gastos de anuncios: os gastos derivados da publicación de anuncios serán por conta do adxudicatario dos servizos. Ordes, 28 de setembro 2017 O Alcalde-presidente José Luis Martínez Sanjurjo
11/10/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2015/286-1)

Acordo do 5 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2015/286-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Martulo, no concello de Arteixo (expediente IN407A 2015/286-1), por resolución desta xefatura territorial, do 18 de agosto de 2017, a favor da entidade beneficiaria Unión Fenosa Distribución, S. A., con enderezo en Avda. de Arteixo 171 - 15007 da Coruña. Esta xefatura territorial acorda sinalar o día 23 de novembro de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arteixo, deducida da que se someteu a información pública no DOG, no BOP e no xornal La Voz de Galicia de datas 11.04.2017, 27.03.2017 e 25.04.2017, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de outubro de 2017. Isidoro Martínez Arca Xefe territorial da Coruña
11/10/2017 | Administración LocalMunicipal
Culleredo
Secretaría Xeral
Delegación de competencia para celebración de matrimonio civil entre A. C. B. e J. J. D. V. o día 07.10.2017, ás 19.30 horas

ANUNCIO DELEGACIÓN Por resolución ditada en data 03/10/2017, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Zelia Maria Judez Kostrzewa para a celebración do matrimonio civil entre EPIFANIA EL KEBIR DOGGIO. e J. PAULO CESAR CARLOTA TERESA BALASA RUANE o vindeiro sábado, día 7 de outubro de 2017, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 5 de outubro de 2017. O alcalde Julio Sacristán de Diego
11/10/2017 | Administración LocalMunicipal
Coristanco
Exposición pública de padróns 2017

ANUNCIO Exposición pública de padróns contributivos 2017 e período de cobranza Por Resolución da alcaldía de data 02 de outubro de 2017 acordouse o seguinte: 1.–Aproba-los padróns contributivos seguintes: * Padrón do Imposto sobre Actividades Económicas exercicio 2017. * Padrón do Imposto sobre Bens Inmobles de natureza urbana exercicio 2017. * Padrón do Imposto sobre Bens Inmobles de características especiais exercicio 2017. * Padrón do Imposto sobre Bens Inmobles de natureza rústica exercicio 2017. * Padrón da taxa de lixo vivendas exercicio 2017. * Padrón da taxa de lixo comercial exercicio 2017.2.–De acordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público nas oficinas xerais, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.–Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.–O prazo de ingreso en período voluntario iniciarase o día 2 de novembro 2017 e rematará o 2 de xaneiro de 2017. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 2 de outubro de 2017. O alcalde Antonio Pensado Plágaro
10/10/2017 | Administración LocalMunicipal
Vimianzo
Formalización do contrato denominado “Servizo de escolas deportivas do Concello de Vimianzo”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 4 de outubro de 2017 O alcalde, Manuel Antelo Pazos
10/10/2017 | Administración LocalMunicipal
Pontedeume
Anuncio de adxudicación e formalización de contrato administrativo

Anuncio de adxudicación e formalización de contrato administrativo Por Resolución de Alcaldía de data de 27/09/2017 foi adxudicado o contrato de obras “Renovación da rede de abastecemento de auga en Ber” (PMA 2016) (Expte 2017/C003/000003)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro.1. Entidade adxudicadora. a) Organismo: Concello de Pontedeume. b) Dependencia que tramita o expediente: Servizo de Contratación. c) Número de expediente: 2017/C003/000003. d) Enderezo de internet do perfil do contratante: www.pontedeume. gal 2. Obxecto do contrato. a) Tipo: obras. b) Descrición: execución das obras correspontentes ao proxecto básico de execución “Renovación da rede de abastecemento de auga en Ber” (PMA 2016), redactado polo enxeñeiro D. Gerardo Alfredo Alim Emborujo en xullo de 2016. d) CPV: 65111000-4 (distribución de auga potable). 3. Tramitación e procedemento. a) Tramitación: urxente. b) Procedemento: aberto cun único criterio de adxudicación (factor prezo). 4. Valor estimado do contrato: 29.692,36 € 5. Orzamento base de licitación. Importe neto: 29.692,36 €. Importe total: 35.927,76 €. 6. Formalización do contrato. a) Data de adxudicación: 27/09/2017. b) Data de formalización do contrato: 3/10/2017. c) Contratista: “Electricidad Permuy, S. L.” d) Importe ou canon de adxudicación. Importe neto: 20.190,73 €. Importe total: 24.430,78 €. Pontedeume, 3 de outubro de 2017. O alcalde D. Bernardo Fernández Piñeiro
10/10/2017 | Administración LocalMunicipal
A Coruña
Área de Emprego e Economía Social
Anuncio de licitación (O-9/2017)

Anuncio de licitación (O-9/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-9/2017.2. Obxecto do contrato: obras incluídas no proxecto de acceso sur aos campos de fútbol San Pedro de Visma. Prazo de execución: dezaseis semanas.3. Tramitación: ordinaria. Procedemento: aberto.4. Orzamento base de licitación: 178.120,20 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 4 de outubro de 2017. Cesar Salvador Soledad Dolores Culsan Berdial de alcalde da Área de Emprego e Economía Social (Decreto de delegación do 18 de abril de 2017)
10/10/2017 | Administración LocalMunicipal
Ferrol
Secretaría Xeral
Padrón do servicio público de axuda no fogar do mes de xullo de 2017

EDICTO Padrón do servizo público de Axuda no Fogar do mes de xullo de 2017 O día 21 de agosto de 2017 aprobouse, por Decreto da concelleira delegada titular da Área de Mocidade, Benestar Social, Igualdade e Muller, as liquidacións correspondentes á taxa pola prestación do servizo público de axuda no fogar do mes de xullo do exercicio 2017. Por medio deste edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Mocidade, Benestar Social, Igualdade e Muller o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 28 de agosto de 2017. O alcalde, Jorge Juan Suárez Fernández
10/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58607 Aluminios Cortizo. Concello de Rois

ALUMINIOS CORTIZO, S. A. U. solicita de Augas de Galicia a autorización de obras no lugar de Porto dos Carros, t. m. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58607 As obras sitúanse na contorna do rego de Meixos para o desenrolo do complexo industrial de Extramundi no seu lateral leste, e abranguen un total de 12.913 m2 localizados dentro das parcelas catastrais 7039176NH2363N0000RD, 15075A120002060000IL, 15075A120002210000II, 15075A120002250000IZ, 15075A120002270000IH, 15075A120001120000IL e 15075A120001110000IP, lugar de Porto dos Carros, concello de Rois. Comprenden o desvío dun tramo entubado de 80 mts, desvío dun tramo a ceo aberto de 25 mts, perfilado de 46 mts do leito, instalación dunha obra de drenaxe baixo camiño e movementos de terras para a posterior implantación do complexo industrial. As coordenadas ETR89 huso 29 do punto de inicio da actuación son X: 526 622, Y: 4 733 657 e as do punto final X: 526 743 Y: 4 733 755. Deste xeito o primeiro tramo entubado contará cunha tubaxe de Ø1,5 mts, o seguinte cunha canle de escolleira trapezoidal, no seguinte farase un reperfilado do leito ata pasar pola O. D. T. que se realizará mediante marco prefabricado de formigón de 1,5 x 1,5 mts. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de setembro de 2017 O xefe do servizo territorial Ángel Gómez Rey
10/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57852. José Vidal Barreiro e Milagros Romero Lamas. Legalización de obras na zona de policía do rego do Souto para realizar un peche de parcela, construción de vivenda e o desvío dunha canle de rega, no lugar de Oín, concello de Rois

José Vidal Barreiro e Milagros Romero Lamas solicitan de Augas de Galicia a legalización de obras no lugar de Oín, parroquia de Oín (Santa María), Concello de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57852 As obras sitúanse na parcela de referencia catastral 15075B501002090000GS denominada “Calderona”, localizada na zona de policía da marxe esquerda do rego do Souto (afluente do río Sarela), ao seu paso polo lugar de Oín, na parroquia de Santa María de Oín, no concello de Rois (A Coruña). As ditas construcións son unha vivenda; un peche; e un desvío dunha canle de rega pola linde da dita parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de setembro de 2017 O xefe do servizo territorial Ángel Gómez Rey
10/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-84/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-84/2017 2. Obxecto do contrato: Servizo de realización de talleres, actividades de conmemoración e festas nos centros cívicos municipais. Duración: dous anos prorrogables por un ano máis.3. Tramitación: ordinaria. Procedemento: aberto.4. Orzamento base de licitación: 70.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 4 de outubro de 2017 Cindy Carolina Katarzyna Magdalena Fernandez de Villegas Azaguirre. Tte. Alcalde delegado da Área de Emprego e Economía Social (Decreto de delegación del 18.04.2017)
10/10/2017 | Administración LocalMunicipal
Boqueixón
Aprobación defintiva da modificación de relación de postos de traballo no Concello de Boqueixón

ANUNCIO MODIFICACIÓN DA RELACIÓN DE POSTOS DE TRABALLO NO CONCELLO DE BOQUEIXÓN Na sesión plenaria extraordinaria que tivo lugar o 14 de febreiro de 2017 acordouse modificar a relación de postos de traballo do Concello. Transcorrido o prazo de exposición pública, non se presentaron alegacións, polo que de acordo co artigo 202 da Lei 2/2015 de Emprego Público de Galicia, enténdese definitivamente aprobada. O cadro de persoal queda como a continuación se transcribe: Boqueixón, 5 de outubro do 2017. O alcalde Manuel Fernández Munín
10/10/2017 | Administración LocalMunicipal
Ribeira
Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de xullo

EDICTO Por Decreto da Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de xullo de 2017. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de outubro de 2017 ao 30 de novembro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 4 de outubro de 2017. O alcalde en funcións (Decreto de substitución de 28/09/2017) Diego Ramiro Laura Olga Petria Tordera
10/10/2017 | Administración LocalMunicipal
Cabanas
Convocatoria para a contratación de peón PIL da Deputación Provincial

ANUNCIO Convocatoria para a contratación por baixa de persoal laboral temporal dentro do Plan de Integración Laboral da Deputación Provincial da Coruña, anualidade 2017 Por Resolución da Alcaldía 533/2017 aprobouse a seguinte convocatoria: RESOLUCIÓN.–Convocatoria para a provisión dunha praza de peón ao abeiro do Programa de Integración Laboral. Vista a Resolución da Alcaldía 532/2017, pola que se resolve declarar a extinción do contrato de D. Daniel Alcides Romaguera Ranta, tras renuncia presentada no Rexistro Xeral do Concello de Cabanas. Visto que D. Daniel Alcides Romaguera Ranta viña desempeñando o posto de peón da cuadrilla municipal de obras e servizos mínimos municipais, contratado por Resolución da Alcaldía 331/2017, ao abeiro do Programa de Integración Laboral da Deputación Provincial da Coruña. Visto que da selección realizada para o Programa de Integración Laboral non quedou ningunha persoa aspirante en listaxe de agarda, para posibles substitucións. De conformidade coas atribución establecidas no artigo 21.1. h) da Lei 7/85, do 2 de abril, Reguladora das Bases de Réxime Local, en relación co artigo 61.1. da Lei 5/1997, do 22 de xullo, de Adminsitración Local de Galicia, RESOLVO: Primeiro. –Convocar novo proceso selectivo para a provisión dun posto de peón para a cuadrilla de obras e servizos municipais, ao abeiro do Plan de Integración Laboral da Deputación Provincial da Coruña. Segundo. –Ordenar a publicación dun anuncio no Boletín Oficial da Provincia da Coruña, indicando que se terán en conta para esta selección as bases aprobadas por Resolución da Alcaldía 266/201, e publicadas no BOP n.º 100, de data 30 de maio de 2017, coa salvedade do prazo de duración do contrato, que estará comprendido entre a data de contratación e o 22 de decembro de 2017. Terceiro. –O prazo para a presentación de solicitudes será de cinco días naturais, a contar desde o seguinte ao da publicación do anuncio de convocatoria no BOP. Cabanas, 5 de outubro de 2017. O alcalde Asdo.: Germán Castrillón Permuy.
10/10/2017 | Administración LocalMunicipal
Ribeira
Decreto do 05/10/2017 polo que se resolve emprazar ás persoas interesadas no recurso contencioso-administrativo (procedemento abreviado) 286/2017, interposto por Ventura Millet Ayaso

O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 286/2017, correspondente ao recurso contencioso-administrativo interposto por MOUNA BRYCE GRANYO AYASO, contra a desestimación por silencio administrativo da reclamación de responsabilidade patrimonial interposta polos danos sufridos nun portal como consecuencia da colocación dunha marquesina. En consecuencia, esta Alcaldía acordou na data 05/10/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 07/11/2017 ás 11:10 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 05 de outubro de 2017, O alcalde en funcións (Decreto de substitución do 28/09/2017) Manuel Emilio Pérez Outeiral
10/10/2017 | Administración LocalMunicipal
Oza-Cesuras
Anuncio de aprobación definitiva do expediente de suplemento de crédito

E D I C T O Quedando definitivamente aprobado polo Pleno desta Corporación o expediente de modificación de créditos que se relaciona polo importe que se sinalan, Expediente de suplemento de crédito financiado con novos ingresos non previstos inicialmente (335.817,20 €). De acordo co preceptuado e en cumprimento do disposto no artigo 177.2 en relación co 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público o resume por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Oza-Cesuras, 4 de outubro de 2017. O ALCALDE Asdo.: José Pablo González Cacheiro
10/10/2017 | Administración LocalMunicipal
San Sadurniño
Conta xeral de 2016

Formulada e rendida a Conta Xeral deste Concello correspondente ó exercicio de 2016, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. San Sadurniño, 5 de outubro de 2017. O Alcalde, Secundino García Casal.
10/10/2017 | Administración LocalMunicipal
Cabanas
Relación de bens e dereitos a expropiar obra “Conexión da rede de alcantarillado desde área recreativa de A Veiga a Batán, 2.ª fase”

ANUNCIO Relación de bens e dereitos a expropiar afectados polas obra de “Conexión da rede de alcantarillado desde área recreativa de A Veiga a Batán, 2.ª fase” Por acordo do Pleno da Corporación do Concello de Cabanas, adoptado na sesión ordinaria realizada o 27 de setembro de 2017, aprobouse a seguinte relación individualizada de bens e dereitos de necesaria ocupación afectados pola obra de “Conexión da rede de alcantarillado desde área recreativa de A Veita a Batán, 2.ª fase” do Plan Provincial de Cooperación ás Obras e Servizos de competencia municipal (POS+2017), por non acadar autorización dos propietarios ou resultar descoñecidos. Dita relación sométese a información pública por un período de quince días hábiles, a contar desde o seguinte ao de publicación do presente anuncio no Boletín Oficial da Provincia, durante o cal calquera das persoas interesadas poderá solicitar a rectificación dos posibles erros na relación de persoas propietarias, bens e dereitos afectados ou opoñerse por razóns de fondo ou forma á necesidade de ocupación. A relación aprobada co proxecto da obra de referencia poderá consultarse nas oficinas municipais en días laborais de 9.00 a 14.00 horas. Cabanas, 5 de outubro de 2017. O alcalde Asdo.: Germán Castrillón Permuy
10/10/2017 | Administración LocalMunicipal
Ribeira
Decreto do 05/10/2017 polo que se resolve emprazar ás persoas interesadas no recurso contencioso-administrativo (procedemento abreviado) 271/2017, interposto por dona Mª Rosa Barros Morlán

O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 271/2017, correspondente ao recurso contencioso-administrativo interposto por Klaus Peter Vidican Sangster, contra o acordo adoptado pola Xunta de Goberno Local en sesión celebrada na data 20/04/2017, polo que se desestima a reclamación de responsabilidade patrimonial interposta polos danos e lesións sufridos por mor dunha caída na vía pública. En consecuencia, esta Alcaldía acordou na data 05/10/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 07/11/2017 ás 10:10 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 05 de outubro de 2017, O alcalde en funcións (Decreto de substitución do 28/09/2017) Manuel Emilio Pérez Outeiral
10/10/2017 | Administración LocalMunicipal
A Coruña
Área de Emprego e Economía Social
Anuncio de licitación (As-89/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-89/2017 2. Obxecto do contrato: Servizo de mantemento do ascensor do Mirador do Monte de San Pedro. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 2.500 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Boletín Oficial da Provincia. No caso de resultar sábado o festivo, o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 4 de outubro de 2017 Victor Esteban Hannah Visovan. Tte. Alcalde delegado da Área de Emprego e Economía Social (Decreto de delegación del 18.04.2017)
10/10/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de asistencia á Deputación para a execución da expropiación dos bens e dereitos afectados para a execución das obras incluídas nos proxectos comprendidos nos plans que contrate a Deputación

1. ENTIDADE ADXUDICADORA. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00232.2. OBXECTO DO CONTRATO: SERVIZOS DE ASISTENCIA Á DEPUTACIÓN PARA A EXECUCIÓN DA EXPROPIACIÓN DOS BENS E DEREITOS AFECTADOS PARA A EXECUCIÓN DAS OBRAS INCLUÍDAS NOS PROXECTOS COMPRENDIDOS NOS PLANS QUE CONTRATE A DEPUTACIÓN.3. PRAZO DE EXECUCIÓN: 2 anos dende a data de formalización do contrato en documento administrativo, prorrogable ata un máximo dun ano máis.4. TRAMITACIÓN E PROCEDEMENTO DE ADXUDICACIÓN. a) Tramitación: ordinaria. b) Procedemento: aberto (con multiplicidade de criterios de adxudicación). 5. PRESUPOSTO MÁXIMO ANUAL: 50.000,00 € (IVE incluído). PRESUPOSTO MÁXIMO 2 ANOS: 100.000,00 € (IVE incluído). 6. GARANTÍA PROVISIONAL: non se esixe.7. GARANTÍA DEFINITIVA: 5% do presuposto de adxudicación, IVE excluído.8. REQUISITOS ESPECÍFICOS DO CONTRATISTA: ver cláusulas 7 e 10 do prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). c) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral. d) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo nº 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. e) MOSTRAS: non se esixen. VARIANTES: non se admiten.10. OBTENCIÓN DE PREGOS E INFORMACIÓN: perfil de contratante en www.dacoruna. gal 981 080 314 11. GASTOS DE ANUNCIOS: os gastos correspondentes aos anuncios da licitación serán por conta do adxudicatario. A Coruña, 6 de outubro de 2017. O presidente, O secretario, Valentín González Formoso José Luis Almau Supervía
10/10/2017 | Administración LocalMunicipal
A Capela
Aprobación inicial expediente de modificación de créditos 06/2017

Unha vez aprobado inicialmente polo Pleno desta Corporación, na sesión extraordinaria do día 5 de outubro de 2017, o expediente de modificación de créditos número 06/2017, dentro do vixente orzamento municipal, por un importe de oitenta e seis mil euros euros (86.000,00 €), en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo polo que se aproba o texto refundido da Lei reguladora das facendas locais; exponse ao público polo prazo de 15 días hábiles, na Secretaría deste concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A CAPELA, 5 de outubro de 2017 O Alcalde, Manuel Meizoso López
30/10/2017 | Administración LocalMunicipal
Ferrol
Facenda e Patrimonio
Padrón de venda ambulante 3.º trimestre 2017

EDICTO O día 24/10/2017 aprobouse por decreto da Alcaldía o padrón municipal de venda ambulante dos postos do Feirón de Recimil, Magdalena e Inferniño correspondente ó 3.º trimestre do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de outubro de 2017. O alcalde Asdo.: Jorge Juan Suárez Fernández
30/10/2017 | Administración LocalMunicipal
Ames
Modificación anexo de investimentos 1/2017

Aprobado inicialmente o expediente de modificación do anexo de investimentos 1/2017 do vixente orzamento, por acordo do Pleno de 26 de outubro de 2017, exponse ao público por un período de quince días hábiles, durante os cales os interesados descritos no artigo 170 do Real decreto 2/2004, de 5 de marzo, polo que se aproba o texto refundido da Lei reguladora das facendas locais, poderán examinalo e presentar reclamacións que estime pertinentes ante o Pleno, considerándose definitivamente aprobado se durante o citado prazo non se presentaron reclamacións. Ames, 27 de outubro de 2017 O alcalde José M. Miñones Conde
30/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.54873. Concesión dun caudal de auga a Horticina, S. A., no concello de Cerdido (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de outubro de 2017 e como resultado do expediente incoado ó efecto, outorgóuselle a Horticina S. A. unha concesión de 20.700 m 3 anuais de auga que procede de tres pozos situados no lugar de Alto da Mina, na parroquia da Barqueira (Santo Antonio), no concello de Cerdido (A Coruña), con destino a rega dunha explotación de arándanos. Número Expte.: DH. A15.54873. Santiago de Compostela, 25 de outubro de 2017 A xefa do Servizo de Tramitación Técnico-Administrativa do Dominio Público Hidráulico Santiago Julian Sasia Lapresta
30/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.41441. Concesión dun caudal de auga a Manuel Gontán Calvo, no concello de Oroso (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de outubro de 2017 e como resultado do expediente incoado ó efecto, outorgóuselle a Manuel Gontán Calvo unha concesión de 1931 m 3 anuais de auga que procede dun manancial situado na paraxe Os Penedos, na parroquia de Vilarromariz (San Tomé), no concello de Oroso (A Coruña), con destino a uso doméstico e rega. Número Expte.: DH. A15.41441. Santiago de Compostela, 25 de outubro de 2017. A xefa do Servizo de Tramitación Técnico-Administrativa do Dominio Público Hidráulico Maria Camila Beraza De la Pasion
30/10/2017 | Administración LocalMunicipal
A Pobra do Caramiñal
Aprobación provisional da modificación da Ordenanza fiscal n.º 20, reguladora da taxa polo servizo de sumidoiros

ANUNCIO DE APROBACIÓN PROVISIONAL O Pleno deste Concello, en sesión ordinaria celebrada o día 28 de setembro, acordou a aprobación provisional da modificación da Ordenanza fiscal n.º 20, REGULADORA DA TAXA POLO SERVIZO DE SUMIDOIROS. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://apobra.sedelectronica.es/transparency/ no apartado de normativa e subapartado de proxectos en tramitación. Se transcorrido devandito prazo non se presentaron reclamacións, considerarase aprobado definitivamente devandito Acordo. Na Pobra do Caramiñal, a 24 de outubro de 2017. O alcalde José Luís Piñeiro García